wannaphong/clean_thaiwikipedia huggingface dataset:
# รายพระนามพระมหากษัตริย์บุนโยโร
โอมูกามาแห่งบุนโยโร เป็นพระอิสสริยยศของผู้ปกครองอาณาจักรแอฟริกาตะวันออกชื่อบุนโยโร-กิตาราอาณาจักรเป็นอิสระระหว่างศตวรรษที่ 16 ถึง 19 แม้ว่าจะมิได้มีสถานะเป็นประมุขแห่งรัฐต่อไป, โอมูกามาแห่งโตโรยังคงมีบทบาทสำคัญในการเมืองยูกันดา โดยเฉพาะในกลุ่มชาวบุนโยโรในฐานะผู้นำ ราชวงศ์บุนโยโรมีความสัมพันธ์พิเศษกับโอมูกามาแห่งโตโร

 ราชวงศ์บาบีอีโต 

 รูกิดิ, ปลายศตวรรษที่ 15
 โอกากิ, ปลายศตวรรษที่ 15/ต้นศตวรรษที่ 16
 โอโย นยีบา, ต้นศตวรรษที่ 16
 วินยีที่ 1, ต้นศตวรรษที่ 16
 โอลิมีที่ 1, กลางศตวรรษที่ 16
 นยาบองโก, กลางศตวรรษที่ 16
 วินยีที่ 2, ปลายศตวรรษที่ 16 - ต้นศตวรรษที่ 17
 โอลิมิที่ 2, กลางศตวรรษที่ 17
 นยารวา, กลางศตวรรษที่ 17
 กวามาลี, กลางศตวรรษที่ 17
 มาซัมบา, ปลายศตวรรษที่ 17
 อานาบวานีที่ 1, ปลายศตวรรษที่ 17
 กเยเบมเบที่ 1, ปลายศตวรรษที่ 17
 วินยีที่ 3, ต้นศตวรรษที่ 18
 นีไอกา, ต้นศตวรรษที่ 18
 กเยเบมเบที่ 2, ต้นศตวรรษที่ 18
 โอลิมิที่ 3,  1710–1731
 ดูฮากา, 1731– 1782
 โอลิมิที่ 4,  1782–1786
 นยามูตูกูรา กเยเบมเบที่ 3, 1786–1835
 นยาบองโกที่ 2, 1835–1848
 โอลิมิที่ 5, 1848–1852
 กเยเบมเบที่ 4, 1852–1869
 กาบาเลกา, 1869–1898
 กิตาฮิมบวา, 1898–1902
 ดูฮากาที่ 2, 1902–1924
 วินยีที่ 4, 1925–1967
 รัฐบาลยูกันดายุบเลิกระบอบกษัตริย์, 1967–1994
 โซโลมอน อิกูรูที่ 1, 1994–ปัจจุบัน

*
บ
บ
# เจ้าหญิงคาโรลีเนอ มาทิลเดอแห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค
เจ้าหญิงคาโรลีเนอ มาทิลเดอแห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค  ประสูติเมื่อวันที่ 11 พฤษภาคม 2437 เป็นพระธิดาพระองค์สุดท้องใน ฟรีดริช เฟอร์ดินานด์ ดยุกแห่งแห่งชเลสวิช-ฮ็อลชไตน์ และ เจ้าหญิงกาโรลีน มาทิลด์แห่งชเลสวิช-ฮ็อลชไตน์-เซอเนอร์ปอร์-ออกัสเทนเบิร์ก โดยพระองค์ทรงสืบเชื้อสายมาจาก พระเจ้าคริสเตียนที่ 5 แห่งเดนมาร์ก โดยพระองค์ทรงเป็นพระขนิษฐาใน เจ้าหญิงวิกตอเรีย อเดลไฮด์แห่งชเลสวิช-ฮ็อลชไตน์ เป็นพระมาตุลา (น้าหญิง) ใน เจ้าหญิงซิบิลลาแห่งซัคเซิน-โคบวร์คและโกทา และทรงมีศักดิ์เป็นพระอัยยิกา (ยาย) ใน สมเด็จพระราชาธิบดีคาร์ลที่ 16 กุสตาฟแห่งสวีเดน และ อันเดรียส เจ้าชายแห่งซัคเซิน-โคบวร์คและโกทา
322px|thumb|left|สถานที่ประสูติของเจ้าหญิงคาโรลีเนอ มาทิลเดอแห่งชเลสวิช-ฮ็อลชไตน์-เซอเนอร์ปอร์-กลึคส์บวร์คและพระภคินี พระเชษฐา
พระองค์ทรงเสกสมรสกับ เคานต์ฮานส์ โซล์มส-เลาบัค เมื่อวันที่ 27 พฤษภาคม 2463 พระองค์จึงได้รับบรรดาศักดิ์ เคาน์เตสฮาส์ โซล์มส-เลาบัค โดยมีพระบุตรดังนี้
เคาน์เตสวิกตอเรีย-ลูอีสแห่งโซล์มส์-เลาบัค
เคานต์ฟรีดริช
เคานต์ฮุมเบอร์ตุส

พระองค์สิ้นพระชนม์ลงเมื่อวันที่ 28 มกราคม 2515 สิริพระชันษา 77 ปี
 อ้างอิง 
Profile of Karoline Mathilde Prinzessin zu Schleswig-Holstein-Sonderburg-Glücksburg, thePeerage.com; accessed 15 August 2014
# ปฏิทินโจเกียว
ปฏิทินโจเกียว  เป็นปฏิทินสุริยจันทรคติของประเทศญี่ปุ่นที่ใช้กันตั้งแต่ ค.ศ. 1684 ถึง 1753Nussbaum, "Jōkyō-reki" at p. 431; "Teikyō-reki" at p. 431 โดยได้รับการนำมาใช้อย่างเป็นทางการใน ค.ศ. 1685Orchiston, Wayne et al. (2011). Highlighting the History of Astronomy in the Asia-Pacific Region, p. 155.

ประวัติ
ระบบ โจเกียว-เรกิ ได้รับการพัฒนาและอธิบายโดยชิบูกาวะ ชุงไกNussbaum, "Shibukawa Shunkai" at pp. 850–851. เขารับรองว่าความยาวของปีสุริยคติอยู่ที่ 365.2417 วัน

ชุงไกได้พบข้อผิดพลาดในปฏิทินเซวียนหมิง ซึ่งเป็นปฏิทินจีนแบบดั้งเดิมที่ใช้กันมานานถึง 800 กว่าปี

ดูเพิ่ม
 ปฏิทินญี่ปุ่น
 แผนภูมิสวรรค์
 โจเกียว
# วัดวรเชษฐาราม (แก้ความกำกวม)
วัดวรเชษฐาราม อาจหมายถึง

 วัดวรเชษฐาราม ตั้งอยู่ในเกาะเมืองอยุธยา ตำบลประตูชัย อำเภอพระนครศรีอยุธยา 
 วัดวรเชษฐ์ (วัดวรเชต) ตั้งอยู่นอกเกาะเมืองอยุธยา ตำบลบ้านป้อม อำเภอพระนครศรีอยุธยา
# บราซิลของเนเธอร์แลนด์
บราซิลของเนเธอร์แลนด์  หรือมีชื่อเรียกอีกอย่างหนึ่งว่า นิวฮอลแลนด์  เป็นพื้นที่ส่วนเหนือของอาณานิคมบราซิลของโปรตุเกสที่ปกครองโดยสาธารณรัฐดัตช์ระหว่างการตั้งอาณานิคมบนทวีปอเมริกาในช่วง ค.ศ. 1630–1654อย่าสับสนชื่อ "นิวฮอลแลนด์" กับนิวฮอลแลนด์ที่ในปัจจุบันคือรัฐเวสเทิร์นออสเตรเลีย เมืองหลักของอาณานิคมนิวฮอลแลนด์ได้แก่ เมืองหลวงเมาริตส์สตัด (ปัจจุบันเป็นส่วนหนึ่งของเมืองเรซิฟี), เฟรเดอริกสตัต (โจเอาเปสโซอา), นีวอัมสเตอร์ดัม (นาตาล), เซนต์หลุยส์ (เซาลูอีส), เซากริสตอเวา, ฟอร์ตสโคเนินบอร์ค (โฟร์ตาเลซา), ซีรีญาเอย์ และโอลิงดา
# วัดชีเชียง
วัดชีเชียง โบราณสถานประเภทวัดร้างซึ่งตั้งอยู่ทางตะวันออกของ วิหารพระมงคลบพิตร ที่ ตำบลประตูชัย อำเภอพระนครศรีอยุธยา จังหวัดพระนครศรีอยุธยา

 ประวัติ 
ใน พระราชพงศาวดารกรุงเก่า ฉบับหลวงประเสริฐอักษรนิติ์ ได้ระบุถึงการก่อสร้างวัดชีเชียงในรัชสมัยของ สมเด็จพระชัยราชาธิราช เมื่อปี พ.ศ. 2081 ไว้ว่า พระราชพงศาวดารกรุงเก่า ฉบับหลวงประเสริฐ. 2547. พิมพ์ครั้งที่ 19. กรุงเทพฯ: สำนักพิมพ์มหาวิทยาลัยสุโขทัยธรรมาธิราช หน้า 31 

 

จากนั้นในช่วงปี พ.ศ. 2181–2182 สมเด็จพระเจ้าปราสาททอง ได้โปรดเกล้าฯ ให้รื้อวัดชีเชียงตามที่ เยเรเมียส ฟาน ฟลีต หรือ วันวลิต ได้ระบุไว้ว่า  2548. รวมบันทึกประวัติศาสตร์อยุธยาของฟาน ฟลีต (วัน วลิต). พิมพ์ครั้งที่ 2. กรุงเทพฯ: กรมศิลปากร หน้า 247 

เป็นไปได้ว่ารูปหล่อทองแดงที่ ฟาน ฟลีต กล่าวถึงคือ พระมงคลบพิตร ซึ่งสมเด็จพระเจ้าปราสาททองได้ย้ายมาประดิษฐานในที่ปัจจุบัน  พระศรีสรรเพชญน่าจะมีพระพักตร์อย่างไร (ดี) ? 

 สิ่งก่อสร้างภายในวัด 
 ซากวิหารแกลบ
# ชินอิจิ ฮาโตริ
ชินอิจิ ฮาโตริ (เกิดวันที่ 24 มีนาคม ค.ศ. 1971 ที่อาเงโอะ จังหวัดไซตามะ) เป็นนักข่าวอิสระ, ทาเร็นโตะ และพิธีกรโทรทัศน์ชาวญี่ปุ่น เขาเป็นอดีตผู้ประกาศประจำช่องนิปปงทีวี ทัตสึโนริ ฮาระ ตั้งชื่อเล่นให้เขาว่า เบิร์ด
# จักรพรรดิเบซิลที่ 2
จักรพรรดิเบซิลที่ 2 ( - 15 ธันวาคม ค.ศ. 1025) ได้รับสมญานามว่า ผู้ปราบบัลการ์ ,  เป็นจักรพรรดิองค์อาวุโสแห่งจักรวรรดิโรมันตะวันออก ที่ครองราชย์มาเป็นระยะเวลาเกือบ 50 ปี (10 มกราคม ค.ศ. 976 - 15 ธันวาคม ค.ศ. 1025) เคยเป็นพระสหายร่วมงานกับจักรพรรดิองค์อื่น ๆ ตั้งแต่ปี ค.ศ. 960 เขาและคอนสแตนตินซึ่งเป็นน้องชายของเขา  ถูกได้รับการเสนอชื่อให้เป็นผู้ปกครองร่วมก่อนที่โรมานอสที่ 2 ผู้ซึ่งเป็นบิดาจะสวรรคตในปีค.ศ. 963 บัลลังก์ตกเป็นของนายพลสองคนอย่าง นิกโฟโรส โพกัส (–969) และ จอห์น ทซิมิสเคส (–976) ก่อนที่เบซิลจะขึ้นเป็นจักรพรรดิองค์อาวุโส เบซิล เลกาเปนอส ลุงผู้ทรงอิทธิพลของเขา ได้เป็นผู้ปกครองโดยพฤตินัย ของจักรวรรดิโรมันตะวันออกจนถึงปีค.ศ. 985  เบซิลครองอำนาจเป็นเวลา 40 ปี
250px|thumb|left|จักรวรรดิโรมันตะวันออก รุ่งเรืองถึงขีดสุดเมื่อสิ้นรัชสมัยของพระองค์ใน ค.ศ. 1025

 หมายเหตุ
# โสนากษี สิงหา
โสนากษี สิงหา (; ; เกิด 2 มิถุนายน พ.ศ. 2530) เป็นนักแสดงและน้กร้องหญิงชาวอินเดียซึ่งทำงานในวงการภาพยนตร์ฮินดี เธอเริ่มต้นชีวิตการทำงานด้วยการเป็นนักออกแบบเสื้อผ้า เธอแจ้งเกิดในฐานะนักแสดงด้วยภาพยนตร์ Dabangg (2553) ซึ่งทำให้เธอได้รับรางวัล ฟิล์มแฟร์อะวอดส์ สาขานักแสดงหญิงหน้าใหม่ยอดเยี่ยม

เธอได้แสดงเป็นนางในฝันของพระเอกภาพยนตร์แอกชันดรามารายได้สูงหลายเรื่อง เช่น Sonakshi Sinha (2555), Son of Sardaar (2555), Dabangg 2 (2555) และ Holiday: A Soldier Is Never Off Duty (2557) แม้จะถูกวิจารณ์ว่าเป็นบทบาทที่ไม่หลากหลายก็ตาม เธอมาได้รับคำชื่นชมจากการแสดงภาพยนตร์ดรามาเรื่อง Lootera (2556) ซึ่งทำให้เธอได้รับรางวัล ฟิล์มแฟร์อะวอดส์ สาขานักแสดงหญิงยอดเยี่ยม หลังจากประสบความสำเร็จในเบื้องต้นนี้ บทบาทที่ตามมาของเธอกลับเป็นภาพยนตร์รายได้ต่ำหลายรายเรื่องอย่างต่อเนื่อง ยกเว้นเรื่อง Mission Mangal (2562)

นอกจากการแสดงภาพยนตร์ เธอยังขับร้องท่อนเล็ก ๆ ในเพลง "Let's Celebrate" ของอิมรัน ข่าน เพื่อประกอบภาพยนตร์เรื่อง Tevar (2558) และยังออกซิงเกิลเดี่ยวชื่อ Aaj Mood Ishqholic Hai

 ประวัติ 
เธอเกิดในวันที่ 2 มิถุนายน พ.ศ. 2530 ที่ปัฏนา รัฐพิหาร ประเทศอินเดีย เป็นธิดาของสถุงคัณ สิงหาและภูณัม สิงหา (สกุลเดิม จันทรมณี) บิดาของเธอมีเชื้อสายคายัสตา มารดาเธอมีเชื้อสายฮินดูสินธุ  บิดาของเธอเคยเป็นสมาชิกสภาผู้แทนราษฎรจากพรรคภารตียชนตา ก่อนจะย้ายไปสังกัดคองเกรสแห่งชาติอินเดียในปี พ.ศ. 2562 เธอเป็นธิดาคนสุดท้องจากพี่น้องทั้งสามคน ซึ่งเธอมีพี่ชายฝาแฝดสองคนคือลูวะและคูซ สิงหา เธอเริ่มศึกษาที่โรงเรียนอารยาวิทยามานติ และสำเร็จการศึกษาวิชาการออกแบบแฟชั่น จากสถาบันเปรมลีลาวิฑัส มหาวิทยาลัยสตรีนาธิบายดาโมดาร์ฐกาสีมหิลาวิเทศพิชญ์

 ผลงานการแสดง 
 ภาพยนตร์ 
ปี ชื่อเรื่องบทบาทหมายเหตุ2553 Dabangg  Rajjo PandeyFilmfare Award for Best Female Debut 2555 Rowdy Rathore  Paro Joker Diva OMG – Oh My God  Herself Special appearance in song "Go Go Govinda" Son of Sardaar Sukhmeet Kaur Sandhu Dabangg 2  Rajjo Pandey 2556 Himmatwala  Herself Special appearance in song: "Thank God It's Friday" Lootera  Pakhi Roy Chaudhary Nominated—Filmfare Award for Best Actress Once Upon A Time In Mumbai Dobaara  Jasmine Sheikh Boss  Herself Special appearance in songs: "Party All Night" and "Har Kisi Ko" Bullett Raja  Mitali R... Rajkumar  Chanda 2557 Holiday: A Soldier Is Never Off Duty  Saiba Thapar Action Jackson Kushi Lingaa  Mani Bharathi Tamil Film Debut 2558 Tevar Radhika Mishra All Is WellHerselfSpecial appearance in song "Nachan Farrate" 2559 Akira Akira   Force 2  Kamaljit Kaur  2560 Noor  Noor Roy Chaudhary Also playback singer of song "Move Your Lakk" Ittefaq  Maya2561 Welcome to New York Jinal Patel Happy Phirr Bhag Jayegi Harpreet Yamla Pagla Deewana: Phir SeHerself Special appearance in song 'Rafta Rafta'2562 Total Dhamaal Herself Special appearance in song 'Mungda' Kalank Satya Chaudhry Khandaani Shafakhana Babita "Baby" Bedi  Mission Mangal Eka Gandhi  Laal Kaptaan Noor Bai Dabangg 3 Rajjo Pandey2563GhoomketuHerselfSpecial appearanceBhuj: The Pride of IndiaSunderben Jetha Madharparyaกำลังถ่ายทำ

 ผลงานเพลง 
 ซิงเกิล 
 2558 - Aaj Mood Ishqholic Hai
# รัฐสุลต่านรีเยา-ลิงกา
รัฐสุลต่านรีเยา-ลิงกา (,) เอกสารไทยเรียก เมืองลิงงา หรือ เมืองสิงคา เป็นรัฐสุลต่านของชาวมลายูที่เกิดขึ้นจากการแบ่งพื้นที่ของจักรวรรดิยะโฮร์-รีเยา ที่แยกคาบสมุทรยะโฮร์และสิงคโปร์ออกจากหมู่เกาะรีเยา โดยมีสาเหตุจากการที่อับดุล ระฮ์มัน สถาปนาตนเองเป็นสุลต่านแห่งรีเยา-ลิงกา หลังการสวรรคตของสุลต่านมะฮ์มุดที่ 3 แห่งยะโฮร์ และได้รับการยอมรับว่ามีอำนาจอธิปไตยจากฝ่ายอังกฤษและเนเธอร์แลนด์จากสนธิสัญญาอังกฤษ-ดัตช์ ค.ศ. 1824

รัฐสุลต่านรีเยา-ลิงกาดำรงอธิปไตยของตนเองจนถึง ค.ศ. 1911 ก็ถูกรัฐบาลเนเธอร์แลนด์ยกเลิก และถูกผนวกรวมเข้ากับอาณานิคมอินเดียตะวันออกของดัตช์แทน
# วัดดอนเสาเกียดมิลินทบุณยาราม
วัดดอนเสาเกียดมิลินทบุณยาราม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางแขม อำเภอเมืองนครปฐม จังหวัดนครปฐม

วัดดอนเสาเกียดมิลินทบุณยารามตั้งวัดเมื่อ พ.ศ. 2502 ได้รับพระราชทานวิสุงคามสีมาเมื่อ พ.ศ. 2509 จากคำบอกเล่าของชาวบ้าน อาชีพการทำนาเป็นอาชีพหลักของคนในพื้นที่นี้ ครั้งเมื่อถึงฤดูกาลเก็บเกี่ยว ชาวบ้านต้องนำข้าวขึ้นตากให้แห้งและมีการนวดข้าว เพื่อให้เม็ดข้าวเปลือกหลุดออกจากรวง และนำไปสีข้าวสารต่อไป พื้นที่ตั้งวัดนี้เป็นที่ดอนเหมาะสำหรับการนำข้าวมาย่ำนวดด้วยการใช้แรงงานวัวควาย โดยการย่ำข้าวชาวบ้านจะปักหลักเสาไว้กลางลาน เพื่อใช้ผูกเชือกกับวัวควายให้เดินย่ำนวดข้าววนไปรอบ ๆ เสานั้นเรียกว่า เสาเกียด 

ต่อมาเจ้าของที่ดินได้บริจาคที่ดินเป็นธรณีสงฆ์ เพื่อสร้างเป็นวัดศูนย์กลางชุมชน และตั้งชื่อวัดว่า "วัดดอนเสาเกียดมิลินทบุณยาราม" ตามลักษณะภูมิประเทศที่เป็นที่ดิน และอัตลักษณ์ที่สำคัญ ที่เคยใช้เป็นลานนวดข้าว มีเสาเกียดเป็นศูนย์กลาง ผนวกกับชื่อวงศ์ตระกูลผู้บริจาคที่ดิน

รายนามเจ้าอาวาส
 พระครูวิมลประชานาถ (ปรีชา ตุฏฺฐจิตฺโต)
 พระอธิการพรสำราญ สมาจิตฺโต
# อะห์มัด เศาะลาห์ ฮุสนี
อะห์มัด เศาะลาห์ มุฮัมมัด ฮุสนี ฮะซัน (เกิดวันที่ 11 กรกฎาคม ค.ศ. 1979) เป็นนักฟุตบอลอาชีพชาวอียิปต์ที่เกษียณแล้ว เคยเล่นในตำแหน่งสไตรเกอร์ (กองหน้า) หลังจากที่แต่งเพลงให้กับมุฮัมมัด อัลฮะมากี และคนอื่น ๆ ใน ค.ศ. 2011 เขาเปลี่ยนอาชีพเป็นนักแสดงใน ค.ศ. 2012 เขาปรากฏตัวในรายการโทรทัศน์หลายรายการ เช่น กะลับช์, อัลเฟเตวา, ฮะวารีบูคาเรส เป็นต้น

เกียรติยศ
อัลอะฮ์ลี
 อีจิปเชียนพรีเมียร์ลีก: 1997–1998

เฟาเอ็ฟเบ ชตุทการ์ท
ยูฟ่าอินเตอร์โตโตคัพ: 2000
# มินามิ โคจิมะ
มินามิ โคจิมะ (; ชื่อเล่น: โคจิมินะ, โคจิ, โคจิโกจิ, โคจิซัง, โคจิซามะ; 14 ธันวาคม ค.ศ. 1992 –) เป็นนักแสดงเอวีชาวญี่ปุ่น และเป็นนักร้องในฐานะสมาชิกของวงไอดอล "เซ็กซี-เจ" รวมถึง "โอโตโตอิฟรายเดย์"

เธอเกิดที่จังหวัดคานางาวะ และมีเสียงแบบอนิเมะ週刊アサヒ芸能 2012年8月9日号 「W A面袋とじ 2大ロリエロ大人気女優」18-25頁 งานอดิเรกของเธอคือการเดินเล่น ส่วนความสามารถพิเศษของเธอคือเทนนิส และว่ายน้ำ ทั้งนี้ เธออยู่สังกัดไมส์ และมีคำพูดติดปากคือ "พูดถึงสตรอว์เบอร์รี ~? (มินามิ ~!) พูดถึงสีชมพู ~? (มินามิ ~!) เจ้าหญิงสตรอว์เบอร์รีมอบของขวัญแห่งความสุขให้กับคุณ!"乙女フラペチーノの自己紹介で使っている。

 อาชีพ 
เมื่อวันที่ 8 กรกฎาคม ค.ศ. 2011 เธอได้เปิดตัวผลงานเอวีร่วมกับชิน★บิโชโจะ สำหรับบริษัทอลิซเจแปนโดยเฉพาะ นอกจากนี้ เธอยังมีส่วนร่วมในฐานะสมาชิกของหน่วยนักแสดงหญิง "อลิซทาซุ★"

เธอได้รับการเสนอชื่อเข้าชิงรางวัลศิลปินหน้าใหม่ประจำ ค.ศ. 2013 ในงานสกายเพอร์เฟกต์ทีวี! รางวัลการออกอากาศสำหรับผู้ใหญ่ แต่ผู้ได้รับรางวัลดังกล่าวคือมานะ ซากูระ จากที่ทำงานเดียวกัน นอกจากจะรับหน้าที่เป็นผู้ดำเนินรายการ "โก!โก!โคจิมะนะโง" กับซากูระในปีเดียวกันแล้ว เธอยังได้ร่วมวงดนตรีโอโตโตอิฟรายเดย์ (ชื่อเดิมคือโอโตเมะแฟรบปูชิโน)

ในเดือนกุมภาพันธ์ ค.ศ. 2014 เธอได้เสร็จสิ้นสัญญากับอลิซเจแปน และย้ายไปบริษัทเอสวันในเดือนมีนาคม ซึ่งบล็อกของเธอได้ย้ายไปเช่นกัน

เธอได้เข้าร่วมวงเอบิซุ★มัสแคตส์ เมื่อวันที่ 24 กันยายน ค.ศ. 2015

วันที่ 24 สิงหาคม ค.ศ. 2018 ในวันสุดท้ายของ "แธงส์ซัมเมอร์ทัวร์" เธอได้ประกาศออกจากวงเอบิซุมัสแคตส์1.5 ซึ่งเธอได้ลงทะเบียนตั้งแต่สมัยเอบิซุ★มัสแคตส์

ส่วนในเดือนพฤษภาคม ค.ศ. 2020 เธอได้อันดับที่ 2 ใน "การเลือกนักแสดงเอวีที่เซ็กซี ซึ่งยังมีผลงานอยู่" ที่สำรวจโดยโทกูมะโชเต็ง徳間書店「アサヒ芸能」2020年5月21日号 18頁

เธอได้เข้าร่วม "โตเกียวสาเกเฟสติวัล 2020" เมื่อวันที่ 15 สิงหาคม ค.ศ. 2020 และกลายเป็นทูตวัฒนธรรมสาเกร่วมกับมานะ ซากูระ และไอ อูเอฮาระ

เดือนธันวาคม ค.ศ. 2020 เธอได้รับการโหวตอยู่ในอันดับ 14 ของรายการ "100 นักแสดงหญิงเซ็กซีโดดเด่นยอดเยี่ยม ซึ่งยังมีผลงานอยู่ แฟลช 2020"光文社『FLASH』2020年12月22日号No.1585 65-72頁「FLASH読者300名が選ぶ2020年現役最強セクシー女優BEST100」 และเดือนเมษายน ค.ศ. 2021 เธอได้อันดับ 14 ในนิตยสารวีกลีอาซาฮีเกโนของ "การเลือกนักแสดงเอวีที่เซ็กซี ซึ่งยังมีผลงานอยู่ 2021"徳間書店『アサヒ芸能』2021年5月6日、13日合併特大号19‐25頁
# รัฐบาลสมัชชาใหญ่แห่งชาติ
รัฐบาลสมัชชาใหญ่แห่งชาติ  เรียกกันโดยทั่วไปว่า รัฐบาลอังการา Esra Yakut: Şeyhülislâmlık: yenileşme döneminde devlet ve din, Kitap Yayınevi Ltd., 2005, , page 198,199. Pars Tuğlacı: Çağdaş Türkiye, Cem Yayınevi, 1987, Turkey page 358. Hakan Alan, Avni Alan: İstanbul Şehir Rehberi, ASBOOK, 2007, , page 12. Yahya Kemal: Eğil Dağlar, Kubbealtı Publishing, 1966, , pages 13, 92-93, 138, 155, 170, 188,  204-205, 232, 302, 338. William Hale: Turkish Foreign Policy, 1774-2000, Routledge, 2012, , pages 36, 37, 38, 50, 265.Kemal Kirişci, Gareth M. Winrow: The Kurdish Question and Turkey: An Example of a Trans-State Ethnic Conflict, Routledge, 1997, , pages 71-75, 77-79, 80, 82-84. เป็นชื่อเรียกรัฐบาลตุรกีชั่วคราวซึ่งมาจากการปฏิวัติ ตั้งอยู่ในกรุงอังการา ในช่วงสงครามประกาศอิสรภาพตุรกี (ค.ศ. 1919−1923) และในช่วงปีสุดท้ายของจักรวรรดิออตโตมัน รัฐบาลนี้มีขบวนการแห่งชาติตุรกีเป็นผู้นำ ซึ่งต่างจากรัฐบาลอันเสื่อมสลายของคอนสแตนติโนเปิล ที่มีสุลต่านออตโตมันเป็นผู้นำ
# เหลียง เต้าหมิง
เหลียง เต้าหมิง  เป็นผู้หลบหนีจากจีนสมัยราชวงศ์หมิงที่กลายเป็นกษัตริย์แห่งปาเล็มบังในอาณาจักรศรีวิชัย14th century Zheng He and the Huaqiao Policy 郑和的国家观与“华侨政策”   เขาได้รับเสียงสรรเสริญจากมณฑลกวางตุ้งและเป็นผู้มีเชื้อสายกวางตุ้ง ตามรายงานจากราชวงศ์หมิง เขามีผู้ติดตามพันกว่าคนและมีกองทหารขนาดใหญ่ที่ปาเล็มบัง จักรพรรดิราชวงศ์หมิงรู้ว่า เหลียง เต้าหมิง ปกครองที่ปาเล็มบังและมีกองทัพเรือของเจิ้งเหอ (1403-1424) เป็นผู้ปกป้องLeo Suryadinata, International Zheng He Society, Institute of Southeast Asian Studies - 2005 - History - 168 pages

ดูเพิ่ม
 Chen Zuyi
 การย้ายถิ่นฐานของชาวจีน
 โจรสลัดในช่องแคบมะละกา
 รัฐสุลต่านมะละกา
 ไห่จิ้น
# วัดสระสี่มุม
วัดสระสี่มุม อาจหมายถึง
 วัดสระสี่มุม จังหวัดราชบุรี
 วัดสระสี่มุม จังหวัดนครปฐม
 วัดสระสี่มุม จังหวัดนครศรีธรรมราช
# ภาษาปาห์ลาวานี
ปาห์ลาวานี  เป็นหนึ่งในกลุ่มภาษาเปอร์เซียที่ไม่มีใครพูดแล้ว โดยเป็นภาษาที่เคยมีคนใช้ในประเทศอัฟกานิสถาน
# วัดบ่อน้ำจืด
วัดบ่อน้ำจืด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนข่อย อำเภอกำแพงแสน จังหวัดนครปฐม มีพื้นที่ตั้งวัดราว 40 ไร่

วัดบ่อน้ำจืดเริ่มสร้างมาในราว พ.ศ. 2460 ประกาศตั้งวัดเมื่อ พ.ศ. 2485 จากคำบอกเล่าของผู้สูงอายุในหมู่บ้าน เดิมมีพระจำพรรษาอยู่เพียง 2–3 รูป เท่านั้น หนึ่งในนั้นคือ หลวงพ่อปลื้ม จนฺทราหู ท่านได้รับตำแหน่งเป็นเจ้าอาวาสวัดบ่อน้ำจืดรูปแรก และได้ทำการสร้างอุโบสถจนแล้วเสร็จเพื่อทำสังฆกรรม ได้รับพระราชทานวิสุงคามสีมาเมื่อวันที่ 1 กุมภาพันธ์ พ.ศ. 2489 ต่อมาหลวงพ่อปลื้มมรณภาพลง หลวงพ่อเง สุทินฺโน ซึ่งบวชอยู่กับหลวงพ่อปลื้ม จึงได้รับตำแหน่งเป็นเจ้าอาวาสในลำดับมา ท่านได้บูรณะอุโบสถที่ชำรุดแต่เนื่องจากอุโบสถมีความชำรุดมาก จึงได้สร้างอุโบสถหลังใหม่บนพื้นที่อุโบสถเดิม และได้ทำพิธีผูกพัทธสีมา เมื่อ พ.ศ. 2524 และทำพิธีตัดหวายลูกนิมิต เมื่อ พ.ศ. 2538 ต่อมาหลวงพ่อเงมรณภาพเมื่อ พ.ศ. 2539 ปัจจุบันมีพระครูอมรบุญญารักษ์ (บุญรอด) นาถกโร ดำรงตำแหน่งเจ้าอาวาส

วัดบ่อน้ำจืดมีพระพุทธรูปนามว่า หลวงพ่อพุทธนิมิตร เป็นพระพุทธรูปศิลปะทวารวดี อายุมากกว่า 700 ปี ในวิหารยังประดิษฐานหลวงพ่อเชียงแสน หลวงพ่อสุโขทัย หลวงพ่อพุทธโสธร สมเด็จพระพุฒาจารย์ (โต พฺรหฺมรํสี) และรูปเคารพอดีตเจ้าอาวาส หลวงพ่อปลื้มและหลวงพ่อเง อุโบสถมีภาพจิตรกรรมฝาผนัง

รายนามเจ้าอาวาส
 หลวงพ่อปลื้ม จนฺทราหู
 หลวงพ่อเง สุทินฺโน
 พระครูอมรบุญญารักษ์ (บุญรอด) นาถกโร
# วัดสระสี่มุม (จังหวัดนครปฐม)
วัดสระสี่มุม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระพัฒนา อำเภอกำแพงแสน จังหวัดนครปฐม

หลวงพ่ออินทร์ อินฺทปญฺโญ ได้เดินออกธุดงค์จากวัดสว่างอารมณ์ จังหวัดสุรินทร์ ซึ่งเป็นวัดต้นสังกัด ดำเนินธรรมยาตรามาเป็นลำดับ จนถึงพื้นที่หมู่บ้านสระ จังหวัดนครปฐม ประชาชนในละแวกนั้นได้นิมนต์ให้ท่านอยู่จำพรรษาที่บ้านสระ ซึ่งบริเวณนั้นมีสระน้ำอยู่ จากนั้นได้ขออนุญาตตั้งวัดชื่อ "วัดสระสี่มุม" เมื่อ พ.ศ. 2492 หลวงพ่ออินทร์ได้สร้างอุโบสถขึ้น 1 หลัง แล้วเสร็จเมื่อ พ.ศ. 2498 สร้างกุฏิ 3 หลัง ศาลาการเปรียญ 1 หลัง โรงเรียนประชาบาลชื่อว่า โรงเรียนวัดสระสี่มุม ในสมัยพระอาจารย์ลอยเป็นเจ้าอาวาส ได้จัดสร้างกุฏิ 8 หลัง เป็นครึ่งตึกครึ่งไม้ เมื่อ พ.ศ. 2511 ได้สร้างสถานีอนามัยขึ้น 1 หลัง

อาคารเสนาสนะ ได้แก่ อุโบสถกว้าง 10 เมตร ยาว 40 เมตร มีเสาหาญล้อมรอบ ได้รับพระราชทานวิสุงคามสีมาเมื่อวันที่ 10 เมษายน พ.ศ. 2490 ศาลาการเปรียญลักษณะทรงไทย ครึ่งตึกครึ่งไม้ ก่อสร้างแล้วเสร็จเมื่อ พ.ศ. 2539 มีขนาดกว้าง 18 เมตร ยาว 44 เมตร วัดมีปูชนียวัตถุ ได้แก่ พระประธานประจำอุโบสถ เป็นพระพุทธรูปปางสมาธิ สร้างด้วยโลหะ สูง 1 เมตร หน้าตักกว้าง 70 เซนติเมตร สร้างเมื่อ พ.ศ. 2499 

รายนามเจ้าอาวาส
 หลวงพ่ออินทร์ อินฺทปญฺโญ
 พระครูวิบูลคุณวัฒน์ ถามพโล
 พระอธิการประจวบ จารุธมฺโม
 พระมหาบุญเผื่อน สุจิตฺโต
# แมร์แยม อีมอนีเยฮ์
แมร์แยม อีมอนีเยฮ์  เป็นภรรยาของโมแฮมแมด แจวอด แซรีฟ รัฐมนตรีกระทรวงการต่างประเทศอิหร่าน ทั้งสองแต่งงานกันใน พ.ศ. 2522 
เธอเป็นที่รู้จักจากบทบาทในการเจรจาที่นำไปสู่แผนปฏิบัติการเบ็ดเสร็จร่วม
# พระตำหนักสระแก้ว
พระตำหนักสระแก้ว โบราณสถานประเภทพระตำหนักร้างซึ่งตั้งอยู่ทางทิศตะวันตกเฉียงเหนือของสระแก้วภายในพระราชวังโบราณ  https://m.facebook.com/story.php?story_fbid=1127938000613469&id=161636517243627 

พระตำหนักหลังนี้สร้างเมื่อใดไม่ปรากฏหลักฐานแต่ถูกใช้เป็นที่ประทับของ กรมหมื่นสุนทรเทพ และ กรมหมื่นเสพภักดี พระราชโอรสของ สมเด็จพระเจ้าอยู่หัวบรมโกศ ซึ่งเป็น 2 ใน เจ้าสามกรม ร่วมกับ กรมหมื่นจิตรสุนทร โดยใน พระราชพงศาวดาร ฉบับพระราชหัตถเลขา ได้มีการกล่าวถึงพระตำหนักสระแก้วไว้ว่า เมื่อครั้งที่เจ้าสามกรมมีเรื่องกับ เจ้าฟ้ากุ้ง ทางด้านเจ้าฟ้ากุ้งได้ให้ขุนนางของพระองค์ผู้หนึ่งชื่อ ขุนอนุรักษ์ภูธร ปีนกำแพงพระตำหนักสระแก้วพากำลังพลไปสมทบกันที่ พระตำหนักศาลาลวด

ปัจจุบันพระตำหนักสระแก้วเหลือเพียงแค่ซากฐานกำแพงแก้วบางส่วน ส่วนพระตำหนักอาจจะสร้างด้วยไม้จึงไม่เหลือให้เห็นตัวและบริเวณพระตำหนักสระแก้วได้ถูกใช้เป็นสถานที่ถ่ายทำภาพยนตร์เรื่อง สุริโยไท ฉากที่ นางพระยาแม่อยู่หัวศรีสุดาจันทร์ ได้ให้คนมาลวง ขุนชินราช ไปฆ่า  คลิปชื่อ ที่ประทับเจ้าสามกรม พระตำหนักสระแก้วในพระราชวัง กรุงศรีอยุธยา เผยแพร่ในช่องยูทูปชื่อ FaithThaiStory เมื่อวันที่ 7 เมษายน พ.ศ. 2563
# ซุ่ยเหริน
ซุ่ยเหริน (Chinese: 燧人, pinyin: suì rén) ปรากฏในตำนานพื้นบ้านจีนและผลงานบางชิ้นที่วาดขึ้น ซุ่ยเหรินได้รับการยกย่องว่าเป็นวีรบุรุษทางวัฒนธรรมที่แนะนำมนุษย์ให้รู้จักการผลิตไฟและการนำไปใช้ในการปรุงอาหาร โดยได้รับการรวมอยู่ในรายพระนามผู้ปกครองในยุคสามราชาห้าจักรพรรดิผู้มีชีวิตอยู่ก่อนพระเจ้าเหยา ,พระเจ้าซุ่น และจักรพรรดิของราชวงศ์ที่เก่าแก่ที่สุดในประวัติศาสตร์จีน (เซี่ย) และแม้กระทั่งก่อนจักรพรรดิเหลืองและจักรพรรดิเอี๋ยน สิ่งที่ซุ่ยเหรินประดิษฐ์อาจเป็นสว่านคันธนู ซึ่งย้อนกลับไปอย่างน้อยถึงอารยธรรมลุ่มแม่น้ำสินธุ ตามประเพณีถือได้ว่าเขาปกครองจีนเป็นเวลา 110 ปี
# วัดบางกล้วย (จังหวัดสมุทรสงคราม)
วัดบางกล้วย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำแม่กลองในตำบลโรงหีบ อำเภอบางคนที จังหวัดสมุทรสงคราม 

วัดบางกล้วยตั้งเป็นวัดเมื่อ พ.ศ. 2350 และได้รับพระราชทานวิสุงคามสีมา พ.ศ. 2412 ไม่ทราบว่าใครเป็นผู้สร้าง สันนิษฐานว่า โบราณมีเนื้อที่แผ่นเดียวกับคลองบางกล้วย แต่ถูกน้ำเซาะพังทะลายไป วัดมีความเจริญติดต่อกันมาช้านาน มีช่วงหนึ่งทางวัดได้อาราธนาพระอาจารย์พับ จากวัดตรีจินดาวัฒนารามมาเป็นเจ้าอาวาส ท่านได้ปฏิสังขรณ์วัด นับตั้งแต่อุโบสถ กุฏิสงฆ์ หอฉัน หอกลอง ศาลาท่าน้ำ ตลอดจนโรงครัว และโรงเรียนปริยัติธรรม หลังจากอาจารย์พับมรณภาพแล้ว เจ้าอาวาสรูปต่อมาได้ดำเนินรอยตามในด้านการบูรณปฏิสังขรณ์ และก่อสร้างปูชนียวัตถุ และถาวรวัตถุต่าง ๆ ตลอดจนโรงเรียนประชาบาล

พระประธานในอุโบสถเป็นพระพุทธรูปปูนปั้นปางมารวิชัยของเก่าคู่มากับวัด นามว่า หลวงพ่อศรีกัทลยาโคดม หรือ หลวงพ่อใหญ่ ขนาดหน้าตักกว้าง 3 ศอก 1 คืบ 5 นิ้ว สูง 5 ศอก 2 นิ้ว และกฏิสงฆ์ หอฉัน หอสวดมนต์ ทำจากไม้สักของเก่า
# โหย่วเฉา
โหย่วเฉา  เป็นผู้คิดค้นอาคารบ้านเรือนตามประมวลเรื่องปรัมปราจีนShuyang Su: A Reader on China. Steven Wallech, Craig Hendricks, Anne Lynne Negus, Peter Wan, Touraj Daryaee: World History, A Concise Thematic Analysis: a Concise Thematic Analysis. ว่ากันว่า เป็นหนึ่งในราชาทั้งสามของจีนโบราณ ตัวตนของบุคคลนี้ยังคลุมเครือ เขายังเป็นที่เรียกขานว่า ต้าเฉา (大巢)Deming An, Handbook of Chinese Mythology ตามประเพณีถือว่า เขาปกครองจีนเป็นเวลา 200 ปี หาน เฟย์จื่อ (韩非子) ระบุว่า โหย่วเฉาสอนผู้คนให้อาศัยอาคารบ้านเรือนที่ทำจากไม้เพื่อหลบเลี่ยงภัยจากสัตว์Han Feizi ,chapter 42, "five moths(五蠹)"            

ยังมีตำนาน "ซื่อชื่อ" (四氏) ซึ่งว่าด้วยบุคคลสี่คนที่มีส่วนสร้างโลก คือ โหย่วเฉา, ซุ่ยเหริน (燧人), ฝูซี (伏羲), และเฉินหนง (神農)王恆偉. (2005) (2006) 中國歷史講堂 #1 遠古至春秋. 中華書局. . pp. 4–7.
# จักรวรรดิพม่า
จักรวรรดิพม่า สามารถหมายถึง

 อาณาจักรพุกาม (จักรวรรดิพม่าที่ 1) - จักรวรรดิของชาวพม่าในปี ค.ศ. 849–1297
 จักรวรรดิพุกาม - จักรวรรดิของราชวงศ์พุกามในปี ค.ศ. 1044–1287
 อาณาจักรตองอู (จักรวรรดิพม่าที่ 2) - จักรวรรดิของชาวพม่าในปี ค.ศ. 1486–1752
 จักรวรรดิตองอูที่ 1 - จักรวรรดิของราชวงศ์ตองอูยุคเริ่มต้นในปี ค.ศ. 1510–1599
 จักรวรรดิตองอูที่ 2 - จักรวรรดิของราชวงศ์ตองอูยุคหลังในปี ค.ศ. 1599–1752
 อาณาจักรโก้นบอง (จักรวรรดิพม่าที่ 3) - จักรวรรดิของชาวพม่าในปี ค.ศ. 1752–1885

 
พ
พ
พ
# วัดโพงพาง
วัดโพงพาง เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลบางขันแตก อำเภอเมืองสมุทรสงคราม จังหวัดสมุทรสงคราม มีเจ้าอาวาส คือ พระอธิการสมาน จนฺทวโส

วัดโพงพาง แต่เดิมตั้งอยู่ฝั่งแม่น้ำแม่กลอง แต่ถูกน้ำเซาะตลิ่งพังลงน้ำไป จึงได้อพยพรื้อถอนมารวมกับวัดที่อยู่ใกล้เคียง ชื่อว่า "วัดขี้เหล็กบันไดทอง" หรือ "วัดใน" ส่วนวัดโพงพางเดิมชาวบ้านเรียกว่า วัดนอก แต่เมื่อรวมเป็นวัดเดียวกันชาวบ้านยังนิยมเรียกชื่อเดิม "วัดโพงพาง" ทำให้ชื่อวัดขี้เหล็กบันไดทองนั้นหายไป สันนิษฐานว่าได้สร้างวัดโพงพางในสมัยปลายกรุงศรีอยุธยา ครั้นมีภัยจากศึกสงครามก็รกร้างร่วงโรยไป โดยเป็นวัดขึ้นใหม่เมื่อ พ.ศ. 2358  และได้รับพระราชทานวิสุงคามสีมา เมื่อ พ.ศ. 2360

อาคารเสนาสนะและปูชนียวัตถุที่สำคัญ ได้แก่ อุโบสถโบราณ รวมทั้งวิหาร กุฎิ ศาลาการเปรียญ พระพุทธรูปแกะสลักด้วยศิลาแดง พระประธานในอุโบสถ ขนาดหน้าตักกว้าง 38 นิ้ว สูง 54 นิ้ว เป็นของเก่าโบราณ และพระพุทธรูปแก้วมรกต หน้าตักกว้าง 5 นิ้ว สูง 6 นิ้วเศษ
# วัดคลองเก้า
วัดคลองเก้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงบอน อำเภอหนองเสือ จังหวัดปทุมธานี มีที่ดินตั้งวัด 12 ไร่ 1 ตารางวา โฉนดเลขที่ 5215 ที่ธรณีสงฆ์จำนวน 1 แปลง เนื้อที่ 2 ไร่ 1 งาน 73 ตารางวา

วัดคลองเก้าได้รับอนุญาตให้สร้างขึ้นเป็นวัดเมื่อวันที่ 25 กรกฎาคม พ.ศ. 2520 โดยมี นายไว โคระทัต ดำเนินการสร้างวัดขึ้นในที่ดินของ นาวาเอกศิริชัย รอดบุญพา ที่ยกให้สร้างวัด กระทรวงศึกษาธิการได้ประกาศตั้งเป็นวัดเมื่อวันที่ 30 มิถุนายน พ.ศ. 2523 ตั้งชื่อวัดตามสถานที่ตั้งวัดที่ติดกับคลองเก้า ด้านการศึกษา ทางวัดได้เปิดการเรียนการสอนพระปริยัติธรรมเริ่มมาตั้งแต่ พ.ศ. 2523

อาคารเสนาสนะ ได้แก่ อุโบสถ กว้าง 7 เมตร ยาว 23 เมตร กุฏิสงฆ์ 3 แถว ศาลาการเปรียญสร้าง พ.ศ. 2515 เป็นอาคารไม้ และหอสวดมนต์ กว้าง 10 เมตร ยาว 16 เมตร ปูชนียวัตถุได้แก่ พระพุทธรูป 8 องค์ หน้าตักกว้าง 30.25  และ 20 นิ้ว และพระศรีสุริยะเมตไตรย์ หน้าตักกว้าง 25 นิ้ว พระพุทธโสธร หน้าตักกว้าง 59 นิ้ว

รายนามเจ้าอาวาส
 พระครูวิจิตรธรรมวิมล (เยี่ยม) พ.ศ. 2523–2541
 พระครูวิจิตรพัฒนาการ (สุชิน ปภส.สโร) พ.ศ. 2541–
# วัดลายสอ
วัดลายสอ โบราณสถานประเภทวัดร้างที่ตั้งอยู่ที่ ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา โดยตั้งอยู่ทางใต้ของ วัดแร้ง

วัดนี้ไม่ปรากฏหลักฐานการสร้าง ปัจจุบันเหลือเพียงซากฐานและผนังด้านหลังของพระอุโบสถ และพระเจดีย์ประธานทรงกลมขนาดใหญ่ที่ตั้งอยู่หลังพระอุโบสถ และเศษซากพระพุทธรูปที่เหลือแต่หน้าตัก ไม่พบเศียรพระพุทธรูป  วัดลายสอ  นอกจากนี้วัดลายสอยังถูกใช้เป็นสถานที่ถ่ายทำภาพยนตร์อิงประวัติศาสตร์ฟอร์มยักษ์เรื่อง สุริโยไท ฉากที่ ขุนอินทรเทพ ซึ่งรับบทโดย หนุ่ย อำพล ลำพูน ยิงปืนปลิดชีพ นางพระยาแม่อยู่หัวศรีสุดาจันทร์ ซึ่งรับบทโดย ใหม่ เจริญปุระ

 สิ่งก่อสร้างภายในวัด 
 ฐานและผนังพระอุโบสถ
 พระเจดีย์ทรงกลมขนาดใหญ่ ที่ถูกขุดเจาะเป็นโพรง
 เศษพระพุทธรูปที่เหลือเพียงหน้าตักไม่พบเศียรพระพุทธรูป